
注讘讜讚讛 讝专讛 住讘 注"讘 - 驻讬专讜砖 砖讟讬讬谞讝诇抓

"讛注诇讛 诇讬 驻讬专讜转 讛诇诇讜 砖诇 诪注砖专 砖谞讬 诇讬专讜砖诇讬诐 诇讞诇拽" 讻诇讜诪专, 讻讚讬 砖转讬讟讜诇 讗转讛 讘讛诐 讞诇拽 讘讬专讜砖诇讬诐, 诇驻讬 砖讘讻讱 讛专讬讛讜 讻注讜砖讛 诪住讞专 讘驻讬专讜转 诪注砖专, 砖谞讜转谉 诇讜 砖讻专. 讗讘诇 讗讜诪专 诇讜: "讛注诇诐 诇讗讜讻诇诐 讜诇砖转讜转诐 讘讬专讜砖诇讬诐" 讘诇讬 诇驻专砖 砖讬转谉 诇讜 注诇 讻讱 砖讻专, 讜砖诐 讘讬专讜砖诇讬诐 谞讜转谞讬谉 讝讛 诇讝讛 诪转谞讛 砖诇 讞谞诐. 讜诪讻讗谉 谞诇诪讚 砖讚讘专讬诐 砖讗住讜专 诇转转 讗讜转诐 讻砖讻专, 诪讻诇 诪拽讜诐 讗诐 谞讜转谉 讗讜转诐 讘讚专讱 诪转谞讛 鈥� 讛专讬 讝讛 诪讜转专, 讜讗诐 讻谉 讗驻砖专 诇砖诇诐 诇讞诪专讬诐 砖讻专诐 诪驻讬专讜转 砖讘讬注讬转.


讜专讘讗 讗诪专: 诇注讜诇诐 转驻专砖 砖拽讚讜砖 砖讻专诐 讘拽讚讜砖转 砖讘讬注讬转, 讜讚拽讗 拽砖讬讗 诇讱 [讜诪讛 砖讛讬讛 拽砖讛 诇讱] 讘注谞讬谉 驻讜注诇 砖谞讗诪专 讘讘专讬讬转讗 砖讗讬谉 砖讻专讜 拽讚讜砖 讘拽讚讜砖转 砖讘讬注讬转 鈥� 讬砖 诇讛讘讞讬谉: 驻讜注诇 讚诇讗 谞驻讬砖 讗讙专讬讛 [砖讗讬谉 砖讻专讜 诪专讜讘讛] 鈥� 诇讗 拽谞住讜讛讜 专讘谞谉 [讞讻诪讬诐] 砖讬讛讗 砖讻专讜 诪转拽讚砖 讘拽讚讜砖转 砖讘讬注讬转, 讞诪专讬谉 讚谞驻讬砖 讗讙专讬讬讛讜 [砖诪专讜讘讛 砖讻专诐] 鈥� 拽谞住讜 专讘谞谉 讘讛讜 [讞讻诪讬诐 讘讛诐]. 讜诪转谞讬转讬谉 [讜诪砖谞转谞讜] 讘注谞讬谉 讬讬谉 谞住讱, 砖讗驻讬诇讜 驻讜注诇 谞讗住专 砖讻专讜, 讬砖 诇讜诪专 讻讬 讞讜诪专讗 砖诇 讬讬谉 谞住讱 砖讗谞讬 [砖讜谞讛] 讜诪讞诪讬专讬诐 讘讛 讬讜转专 诪驻讬专讜转 砖讘讬注讬转.


讗 讗讬讘注讬讗 诇讛讜 [谞砖讗诇讛 诇讛诐 诇诇讜诪讚讬诐] 砖讗诇讛 讝讜: 讗诐 讛讙讜讬 砖讻专讜 诇驻讜注诇 讛讬讛讜讚讬, 诇讗 诇讬讬谉 谞住讱 讻讘诪砖谞转谞讜, 讗诇讗 诇注砖讜转 讘住转诐 讬讬谞谉 砖诇 讙讜讬诐, 诪讛讜 讛讚讬谉? 讜爪讚讚讬 讛砖讗诇讛: 诪讬 讗诪专讬谞谉 [讛讗诐 讗谞讜 讗讜诪专讬诐]: 讻讬讜谉 讚讗讬住讜专讗 [砖讛讗讬住讜专 砖讘讝讛] 讞诪讜专 讻诪讜 砖诇 讬讬谉 谞住讱, 砖讗住专讜讛讜 讘讛谞讗讛 鈥� 砖讻专讜 谞诪讬 [讙诐 讻谉] 讗住讜专, 讗讜 讚诇诪讗 [砖诪讗] 讛讜讗讬诇 讜讟讜诪讗转讜 拽讬诇 [拽诇讛], 砖讗讬谉 诇讜 讚讬谉 讟讜诪讗转 讬讬谉 谞住讱, 讗祝 砖讻专讜 谞诪讬 拽讬诇 [讙诐 讻谉 讚讬谞讜 拽诇 讬讜转专]?


讜诪爪讬注讬诐, 转讗 砖诪注 [讘讜讗 讜砖诪注] 转砖讜讘讛 诇讚讘专: 讚讛讛讜讗 讙讘专讗 讚讗讙专 讗专讘讬讛 [砖讗讚诐 讗讞讚 讛砖讻讬专 讗转 讗讜谞讬讬转讜] 诇讛讜讘讬诇 讘讛 住转诐 讬讬谞谉, 讬讛讘讜 诇讬讛 讞讬讟讬 讘讗讙专讗 [谞转谞讜 诇讜 讞讬讟讬诐 讘砖讻专讜], 讗转讗 诇拽诪讬讛 [讘讗 诇驻谞讬] 专讘 讞住讚讗 诇砖讗讜诇 诪讛 讚讬谞谉 砖诇 讛讞讬讟讬诐, 讗诪专 诇讬讛 [诇讜]: 讝讬诇 拽诇讬谞讛讜 讜拽讘专讬谞讛讜 讘拽讘专讬 [诇讱 砖专讜祝 讗讜转诐 讜拽讘讜专 讗讜转诐 讘讘讬转 讛拽讘专讜转]. 讛专讬 砖谞驻住拽讛 讛诇讻讛 砖砖讻专 住转诐 讬讬谞诐 讗祝 讛讜讗 讗住讜专 讘讛谞讗讛.


 讗诇讗 砖诇注爪诐 讚讘专讬 专讘 讞住讚讗 砖讜讗诇讬诐: 讜诇讬诪讗 诇讬讛 [讜砖讬讗诪专 诇讜]: 讘讚专讬谞讛讜 [驻讝专 讗讜转诐]! 讜诇诪讛 爪专讬讱 诇砖讜专驻诐? 讜诪砖讬讘讬诐: 讗转讜 讘讛讜 [砖诪讗 讬讘讜讗讜 讘讛诐] 讗谞砖讬诐 诇讬讚讬 转拽诇讛, 砖讛诪讜爪讗讬诐 讬讗讻诇讜 讗讜转诐. 讜诪拽砖讬诐: 讜诇讬拽诇讬谞讛讜 讜诇讬讘讚专讬谞讛讜 [讜砖讬砖专讜祝 讗讜转谉 讜砖讬驻讝专 讗讜转谉], 讜诪讚讜注 爪专讬讱 诇拽讜讘专谉? 讜诪砖讬讘讬诐: 讚诇诪讗 诪讝讘诇讬 讘讛讜 [砖诪讗 讬讝讘诇讜 讘讛谉] 讘讞讬讟讬诐 砖谞砖专驻讜 讗转 讛砖讚讜转. 


   
 讜砖讜讗诇讬诐 注讜讚: 诇砖诐 诪讛 诇砖讜专驻谉?


讜诇拽讘专讬谞讛讜 讘注讬谞讬讬讛讜 [讜砖讬拽讘讜专 讗讜转谉 讘注讬谞谉, 讻诪讜转 砖讛谉]! 诪讬 诇讗 转谞谉 [讛讗诐 诇讗 砖谞讬谞讜] 讻讬讜爪讗 讘讜 诇讙讘讬 讛专讜讙讬 讘讬转 讚讬谉 砖讗讞讚 讗讘谉 砖谞住拽诇 讘讛 讛讞讬讬讘 住拽讬诇讛, 讜讗讞讚 注抓 砖谞转诇讛 注诇讬讜, 讜讗讞讚 住讬讬祝 砖谞讛专讙 讘讜, 讜讗讞讚 住讜讚专 砖谞讞谞拽 讘讜 鈥� 讻讜诇诐 谞拽讘专讬诐 注诪讜, 砖讻讜诇诐 讗住讜专讬诐 讘讛谞讗讛 讻诪转 注爪诪讜. 讗讘诇 诇讗 谞讗诪专 砖爪专讬讱 诇砖专驻诐 讜讗讞专 讻讱 诇拽讜讘专诐!


 讜诪砖讬讘讬诐:  讛转诐 讚拽讗 拽讘专讬 讘讘讬 讚讬谞讗 [砖诐, 砖拽讜讘专讬诐 讗转 讛讛专讜讙讬诐 讘讘讬转 讛讚讬谉], 讜讬讞讚 注讬诪诐 讞驻爪讬诐 讗诇讜, 诪讜讻讞讗 诪讬诇转讗 [诪讜讻讞 讛讚讘专] 砖讛专讜讙讬 讘讬转 讚讬谉 谞讬谞讛讜 [讛诐], 讜讛讻诇 讬讜讚注讬诐 砖讗讬谉 诪砖转诪砖讬诐 讘讗诇讛. 讛讻讗 [讻讗谉] 诇讗 诪讜讻讞讗 诪讬诇转讗 [诪讜讻讞 讛讚讘专] 砖谞拽讘专讜 讛讞讬讟讬诐 诪砖讜诐 讗讬住讜专, 讗讬诪专: 讗讬谞砖 讙谞讘 讜讗讬讬转讬 拽讘专讗 讛讻讗 [讗诪讜专: 讗讚诐 讙谞讘 讗转 讛讞讬讟讬诐 讜讛讘讬讗 讜拽讘专 讗讜转诐 讻讗谉], 讜讬讘讜讗讜 诇讛砖转诪砖 讘讛谉.


讘 诪住讜驻专, 讚讘讬 [讘谞讬 讘讬转讜 砖诇] 专' 讬谞讗讬 讬讝驻讬 驻讬专讬 [讛讬讜 诇讜讜讬诐 驻讬专讜转] 砖讘讬注讬转 诪注谞讬讬诐, 讜驻专注讜 诇讛讜 [讜讛讬讜 驻讜专注讬诐 诇讛诐] 注讘讜专 讛驻讬专讜转 讛诇诇讜 讘砖诪讬谞讬转, 讗转讜 [讘讗讜] 讗诪专讜 诇讬讛 [诇讜] 诇专' 讬讜讞谞谉 讘转诪讬讛讛 讜转诇讜谞讛 注诇 诪讛 砖讛诐 注讜砖讬诐, 砖讞诇讬驻讬 砖讘讬注讬转 讛诐. 讗诪专 诇讛讜 [诇讛诐] 专' 讬讜讞谞谉: 讬讗讜转 讛谉 注讘讚讬谉 [讬驻讛 讛诐 注讜砖讬诐], 砖讗讬谉 讝讛 谞拽专讗 讞诇讬驻讬 砖讘讬注讬转.


讜讻谞讙讚谉 讘诪拽专讛 讻讬讜爪讗 讘讝讛 讘讚讬谉 讗转谞谉 砖讗住讜专 讘讛拽专讘讛 诇诪讝讘讞 鈥� 讙诐 讛讜讗 诪讜转专, 讚转谞讬讗 [砖砖谞讜讬讛 讘专讬讬转讗]: 谞转谉 诇讛 诇讝讜谞讛 讗转谞谉 讜诇讗 讘讗 注诇讬讛, 讗讜 讘讗 注诇讬讛 讜诇讗 谞转谉 诇讛 鈥� 讗转谞谞讛 诪讜转专.


讜转讞讬诇讛 讬砖 诇讘专专 注谞讬谞讛 砖诇 讛讘专讬讬转讗, 讻讬 诇砖讜谞讛 转诪讜讛讛: 谞转谉 诇讛 讜诇讗 讘讗 注诇讬讛 鈥� 驻砖讬讟讗 [驻砖讜讟] 砖讛讜讗 诪讜转专, 砖讛专讬 讻讬讜谉 砖诇讗 讘讗 注诇讬讛, 诪转谞讛 讘注诇诪讗 [讘诇讘讚] 讛讜讗 讚讬讛讬讘 [砖谞转谉] 诇讛 讜诪讚讜注 讬讬讗住专? 讜转讜 [讜注讜讚] 讬砖 诇砖讗讜诇: 讘讗 注诇讬讛 讜诇讗 谞转谉 诇讛 鈥� 讛讗 [讛专讬] 诇讗 讬讛讬讘 [谞转谉] 诇讛 讜诇讗 诪讬讚讬 [讚讘专], 讜讻讬讜谉 砖诇讗 谞转谉 诇讛 诪讗讬 [诪讛 驻讬专讜砖] "讗转谞谞讛 诪讜转专"?


讗诇讗 讛讻讬 拽讗诪专 [讛讜讗 讗讜诪专] 讻讱 讬砖 诇驻专砖 讗转 讛讘专讬讬转讗: 谞转谉 诇讛 转讞讬诇讛 诪转谞讛 讜讗讞专 讻讱 诇讗讞专 讝诪谉 讘讗 注诇讬讛, 讗讜 讘讗 注诇讬讛 讜讗讞专 讻讱 诇讗讞专 讝诪谉 谞转谉 诇讛 鈥� 讘砖谞讬 讛诪拽专讬诐 讛诇诇讜 讗转谞谞讛 诪讜转专, 诇驻讬 砖诇讗 讛讬讛 讗转谞谉 拽讬讬诐 讘砖注转 讛讘讬讗讛. 讜讻谉 讛讜讗 讛讚讬谉 讘诇讜讜讛 驻讬专讜转 砖讘讬注讬转, 砖讚诪讬讛诐 砖诇讗讞专 讝诪谉 讗讬谞诐 讞诇讬驻讬 砖讘讬注讬转.


 讜砖讜讗诇讬诐: 讗诐  谞转谉 诇讛 讜讗讞专 讻讱 讘讗 注诇讬讛, 诇讻讬 [讻讗砖专] 讛讜讗 讘讗 注诇讬讛

